Seminari Ndërkombëtar për Gjuhën, Letërsinë dhe Kulturën Shqiptare

Seminari Ndërkombëtar për Gjuhën, Letërsinë dhe Kulturën Shqiptare, i njohur në fillim si Seminari i Kulturës Shqiptare për të Huaj, është një takim i përvitshëm dhe i rëndësishëm shkencor e profesional nga fusha e shkencave albanologjike, i cili që nga viti 1974 tradicionalisht organizohet në Prishtinë.Prishtina – International Seminar on Albanian Linguistics, Literature and Culture, 18 August 2014, https://www.ata.gov.al  Priština: Studenti iz Srbije na seminaru o albanskom jeziku, https://www.slobodnaevropa.org Priština: Otvoren 35. Međunarodni seminar albanskog jezika, književnosti i kulture, 15.08.2016, http://e-vijesti.com , 8.09.2017. International Seminar of Albanian Language, Literature and Culture begins in Prishtina , https://www.ata.gov.al  Qëllimi primar i organizimit të tij fillimisht ishte ofrimi i ndihmës për studentët dhe studiuesit e huaj që interesohen për gjuhën, letërsinë e kulturën shqiptare si dhe për shkencat albanologjike. Seminari ka një karakter shumë - dimensional dhe multi-disiplinar. Me kalimin e kohës, kjo ngjarje është shndërruar në një shkollë të llojit të vet nga fushat e gjuhës, letërsisë dhe kulturës shqiptare si dhe të albanologjisë në përgjithësi. Seminar, school for Albanology, http://www.mfa-ks.net Seminar, škola albanologije, http://www.mfa-ks.net (Malazezisht) International Seminar on Albanian Language, Literature and Culture underway, http://www.kosovapress.com

 Historiku 
Seminari i Parë Ndërkombëtar për Gjuhën, Letërsinë dhe Kulturën Shqiptare është organizuar në vitin 1974 pranë Fakultetit të Filologjisë të Universitetit të Prishtinës (atëherë: Fakulteti Filozofik i Universitetit të Prishtinës). Takimet e Seminarit në fillim organizoheshin nën titullin Seminari mbi Kulturën Shqiptare për të Huaj. Madje me këtë emër u organizuan gjithësej katër (4) takime duke përfshirë vitet 1974, 1975, 1976 dhe 1977. Prej Seminarit të vitit 1978 ky organizim quhet me emrin të cilin e mban edhe sot: Seminari Ndëkombëtar për Gjuhën, Letërsinë dhe Kulturën Shqiptare. Ky Seminar u organizua dhe vazhdon të organizohet nga hulumtues e studiues të cilët merren me probleme të gjuhës, të letërsisë e të kulturës shqiptare, po edhe me albanologjinë përgjithësisht.Solemn opening of 36th edition of International Seminar on Albanian Language, Literature and Culture to take place today, 14/08/2017 

Në vitin 1991 është ndërprerë veprimtaria e tij nga organet e dhunshme serbe. Në vitet 1995 e 1996 sesionet e këtij Seminari u mbajtën në Tiranë në bashkëpunim me Institutin e Gjuhësisë e të Letërsisë të Akademisë së Shkencave të Shqipërisë. Nga viti 2000 Seminari vepron sërish në Prishtinë. Sesionet 19 dhe 20 (2000-2001) janë organizuar në bashkëpunim me Institutin e Gjuhësisë dhe të Letërsisë të Akademisë së Shkencave të Shqipërisë.  Gjurmime albanologjike: Seria e shkencave filologjike, Volumes 10-11, Instituti Albanologjik i Prishtinës, Prishtinë, 1980, fq. 387 

Seminari zakonisht zhvillohet në dyjavëshin e dytë të muajit gusht. Gjatë kësaj periudhe zhvillohen kurse të gjuhës shqipe,
mbahen ligjërata e referime për probleme të gjuhës, letërsisë, kulturës, artit, arkeologjisë, etnologjisë etj., si dhe organizohen tryeza diskutimesh. Materialet e seminareve botohen rregullisht në vëllime të veçanta. Seminari që në vitet e para të organizimit tërhoqi shumë studiues të rinjë të interesuar për albanologjinë, në radhë të parë nga vendet e Europës, por edhe nga kontinentet tjera, të cilët filluan këtu mësimin e gjuhës shqipe dhe hodhën hapat e parë në fushën e albanologjisë. Në mënyrë të veçantë Seminari tërheq studiuesit arbëreshë.
Përveç studiuesve nga Kosova, në Seminar marrin pjesë edhe studiues nga Shqipëria, nga Maqedonia si dhe nga qendra albanologjike të njohura të botës, me ndihmesën e të cilëve Seminari është shndërruar në lloj shkolle dhe forumi shkencor albanologjik.Fjalor enciklopedik shqiptar, Vëllimi III, Akademia e Shkencave e Shqipërisë, Tiranë,
 2009, fq. 2315 - 2316. Učenje Albanskog jezika, mogućnost za razvoj boljih odnosa, http://www.rtklive.com  Albanologija za svakoga, https://www.slobodnaevropa.org

 Shih edhe 
 Albanologjia
 Universiteti i Prishtinës
 Universiteti Veror i Prishtinës
 Fakulteti i Filologjisë i Universitetit të Prishtinës

 Lidhje të jashtme 
 Seminari Ndërkombëtar për Gjuhën, Letërsinë dhe Kulturën Shqiptare (Faqe Zyrtare) 
 Seminari i Kulturës Shqiptare për të Huaj (Materialet e Seminarit të Parë - 1974)
 Referime 

Kategoria:Albanologji
Kategoria:Gjuhësi
Kategoria:Universiteti i Prishtinës
Kategoria:Prishtinë
Kategoria:Kulturë
Kategoria:Kultura e Kosovës
Kategoria:Kultura në Prishtinë
Kategoria:Kultura e Shqipërisë
Kategoria:Gjuha shqipe
Kategoria:Letërsi shqipe
Kategoria:Ballkanologji
Kategoria:Seminari Albanologjik i Prishtinës